stanford-oval/wikipedia huggingface dataset:
สโมสรกีฬาราชประชา
ประวัติสโมสร > สโมสรกีฬาราชประชา > พ.ศ. 2530 - พ.ศ. 2539

ราชประชาสูญเสียครั้งใหญ่เมื่อ ประวิทย์ ไชยสาม ถึงแก่อนิจกรรม จึงได้ดันนักเตะรุ่นใหญ่ของทีมอย่าง สุทิน และ สุรัก ไชยกิตติ ให้มาเป็นโค้ชแทน นักเตะรุ่นใหม่ของราชประชาในยุคนี้ได้แก่ สราวุธ สุขประเสริฐ, ยุทธนา พลศักดิ์, อนุพงษ์ พลศักดิ์, พัฒนพงษ์ ศรีปราโมช, พัทยา เปี่ยมคุ้ม, สมาน ดีสันเที๊ยะ, ทรงกลด หมื่นนุปิง, อิริค ไชยสงคราม นักเตะราชประชาชุดนี้สามารถคว้าแชมป์ ยูคอมเอฟเอ คัพ ได้ในปี 2535 และ 2537
ต่อมาสโมสรฯ เจรจากับ ยูคอม เพื่อมาเป็นสปอนเซอร์หลักภายใต้นาม สโมสรยูคอมราชประชา และสโมสรฯ ได้ เกียรติศักดิ์ เสนาเมือง กองหน้า ทีมชาติไทยชุดดรีมทีม จาก สโมสรธนาคารกรุงไทย ในราคา 300,000 บาท รวมไปถึงผู้เล่นอย่าง รุ่งเพชร เจริญวงศ์, วิฑูรย์ ถาวรหมื่น, ชูเกียรติ หนูสลุง, บทชาย พ้นยาก, สุชิน พันธุ์ประภาส เป็นต้น
ด้านการพัฒนาเยาวชน สโมสรฯ ได้ดาวรุ่งอย่าง อภิเชษฐ์ พุฒตาล, กฤษณ์ ธนามี และ พิพัฒน์ ต้นกันยา มาร่วมทีมแต่ก็ไม่สามารถสอดแทรกตำแน่งตัวจริงของรุ่นพี่ได้ ด้านผลงานในช่วงเวลานี้ ส่วนมากมักจะเป็นรองชนะเลิศเสียเป็นส่วนใหญ่
ประวัติสโมสร > สโมสรกีฬาราชประชา > ตกชั้นเป็นครั้งแรก

ใน ไทยลีก 2541 สโมสรทำผลงานได้ไม่ดีนัก และด้วยถูกโปรแกรมการฝึกซ้อมของทีมชาติรบกวนตลอดฤดูกาล ทำให้สโมสรฯ ต้องตกชั้นจากลีกสูงสุดเป็นครั้งแรกในประวัติศาสตร์ ต่อมาสโมสรฯ ลงเล่นในระดับ ดิวิชั่น 1 โดยมี อดีตผู้เล่นของสโมสรฯ อย่าง ทินกร แพทย์เจริญ เป็นหัวหน้าผู้ฝึกสอน และได้ลงทำการแข่งขันที่ สนามราชประชา สปอร์ต รีสอร์ท เป็นสนามเหย้า เป็นครั้งแรกนับตั้งแต่เริ่มก่อตั้งสโมสร แต่ในฤดูกาล 2542 สโมสรทำได้ดีที่สุดแค่อันดับ 3 และได้รองชนะเลิศการแข่งขันฟุตบอลถ้วย ทั้ง ไทยเอฟเอคัพ และ ฟุตบอลชิงถ้วยพระราชทาน ควีนสคัพ
ประวัติสโมสร > สโมสรกีฬาราชประชา > พ.ศ. 2543 - พ.ศ. 2548

ต่อมาในปี 2543 ได้มีการแต่งตั้ง ประพันธ์ เปรมศรี อดีตผู้เล่นของสโมสรฯ เป็นหัวหน้าผู้ฝึกสอน และในปีนี้เอง สโมสรได้ตำแหน่ง รองชนะเลิศฟุตบอลเยาวชนควีนส์คัพ และได้มีการร่วมมือกับ โรงเรียนพณิชยการราชดำเนิน ในการส่งผู้เล่นของโรงเรียนมาเล่นให้กับสโมสรฯ โดยในยุคนี้มีผู้เล่น ได้แก่ พิพัฒน์ ต้นกันยา, อภิเชษฐ์ พุฒตาล, สถิติ แพงมา, ไพรัช ทับเกตุแก้ว, อนุชา กิจพงษ์ศรี, ดัสกร ทองเหลา, ยุทธจักร ก้อนจันทร์ เป็นต้น แต่กระนั้นก็ไม่สามารถพาทีมกลับขึ้นไปเล่นไทยลีกได้
ปี 2544 สโมสรฯ ได้เซ้นสัญญาร่วมกับ บริษัท เสริมสุข จำกัด ในการร่วมกันบริหารสโมสร โดยใช้ชื่อว่า สโมสรเป๊ปซี่-ราชประชา ต่อมาสัญญาระหว่างสโมสรฯ กับทาง โรงเรียนพณิชยการราชดำเนิน สิ้นสุดลง ทำให้ผู้เล่นหลายราย ย้ายออกไปเล่นให้กับ สโมสรบีอีซี เทโรศาสน แต่ก็ยังได้ผู้เล่นอย่าง ยุทธจักร ก้อนจันทร์, เอกลักษณ์ ทองกริต เป็นต้น จากการเปิดคัดตัวนักเตะจากภาคอีสาน
แต่การเสียผู้เล่นตัวหลัก นี่เอง ทำให้สโมสรฯ ผลงานไม่ จนต้องตกชั้นจากดิวิชั่น 1 ใน ฤดูกาล 2545/46
ประวัติสโมสร > สโมสรกีฬาราชประชา > พ.ศ. 2549 - พ.ศ. 2552

ในปี พ.ศ. 2549 สโมสรฯ ได้มีการเปลื่ยนแปลงครั้งสำคัญ กิตติรัตน์ ณ ระนอง อดีตผู้อำนวยการ ตลาดหลักทรัพย์แห่งประเทศไทย รับอาสาเข้ามาบริหารสโมสรแทน และได้นำเพื่อนสนิทอย่าง ณรงค์วิทย์ อุ่นแสงจันทร์ และ สุชาติ อินทรลักษณ์ มาร่วมทำทีมด้วย ราชประชาชุดใหม่นี้ประกอบนักเตะเยาวชนจากโรงเรียนอัสสัมชัญธนบุรี อาทิเช่น ธีรศิลป์ แดงดา, รณชัย รังสิโย, วิสูตร บุญเป็ง, นฤพล อารมณ์สวะ, กวิน ธรรมสัจจานันท์, ธีราทร บุญมาทัน, นิรันดร์ พันทอง
ต่อมา ต้นปี พ.ศ. 2550 พล.ต.ต.ม.ร.ว.เจตจันทร์ ประวิตร ผู้ก่อตั้งสโมสรและอดีตประธานสโมสร ถึงแก่อนิจกรรม แต่สโมสรก็ต้องเดินหน้าต่อด้วยผู้นำรุ่นต่อไปอย่าง พล.ต.ม.ล.สุปรีดี ประวิตร และ กิตติรัตน์ ณ ระนอง ราชประชาเริ่มกลับมาประสบความสำเร็จอีกครั้งด้วยการคว้าแชมป์ ถ้วยพระราชทานประเภท ข. ในปี พ.ศ. 2551 (แต่เป็นการแข่งขันของฤดูกาล 2550) ทำได้สิทธิ์ขึ้นไปเล่น ดิวิชั่น 2
ในปี 2552 ราชประชาจับมือกับ อบจ.นนทบุรี ภายใต้ชื่อใหม่ว่า สโมสรกีฬาราชประชานนทบุรี พร้อมใช้ สนามกีฬากลางจังหวัดนนทบุรี เป็นสนามเหย้า โดยสโมสรฯ ประสบความสำเร็จ ชนะเลิศ ดิวิชั่น 2 ลีกภูมิภาค ได้อย่างเหลือเชื่อ เนื่องจากเป็นผู้ตามหลังเชียงราย ยูไนเต็ด มาตลอดในรอบมินิลีก นักเตะหลักที่เพิ่มมาจากชุดแชมป์ ถ้วย ข. ได้แก่  สุริยา กุพะลัง, กรพรหม จรูญพงศ์, ประกิต ดีพร้อม, โชคดี อินทรลักษณ์, ตามีซี หะยียูโซ๊ะ, เยน เอมิเล่, ดาวุด้า วูลัมป้า, สุภัทร อ้นทอง, ชูศักดิ์ สุวรรณา
ประวัติสโมสร > สโมสรกีฬาราชประชา > พ.ศ. 2555 - ปัจจุบัน

สโมสรฯ ลงทำการแข่งขันในระดับ ดิวิชั่น 1 มาจน ฤดูกาล 2555 ก็ต้องมีอันตกชั้นลงไปแข่งขัน ดิวิชั่น 2
ปี 2556 สโมสรฯ ได้ร่วมมือกับ มหาวิทยาลัยกรุงเทพธนบุรี โดยใช้ผู้เล่นจากมหาวิทยาลัย เป็นหลักในการแข่งขันดิวิชั่น 2 โซนกรุงเทพตะวันตก
ต่อมา เมื่อ สมาคมกีฬาฟุตบอลแห่งประเทศไทยฯ มีนโยบายในการตั้งลีกใหม่ โดยนำอันดับที่ 1-4 ของตารางในแต่ละโซนใน ดิวิชั่น 2 ฤดูกาล 2559 เลื่อนชั้น สโมสรฯ จบฤดูกาลด้วยตำแหน่งชนะเลิศของโซนกรุงเทพฯตะวันออก จึงได้สิทธิ์เลื่อนชั้นโดยอัตโนมัติ และ เข้ารอบแชมป์เปี้ยนลีกอีกด้วย ก่อนที่ในรอบแชมป์เปี้ยนลีก สโมสรฯจะแพ้ให้กับ มหาวิทยาลัยเกษตรศาสตร์ แต่ก็ยังได้เลื่อนชั้นสู่ ไทยลีก 3 ฤดูกาล 2560 และจบฤดูกาลในอันดับ 14
สำหรับผลงานในฤดูกาลอื่น ๆ นั้น ไทยลีก 3 ฤดูกาล 2561 สโมสรฯ จบฤดูกาลในอันดับ 13 ส่วนใน ไทยลีก 3 ฤดูกาล 2562 สโมสรฯ จบฤดูกาลในอันดับ 12 และในไทยลีก 3 ฤดูกาล 2563 สโมสรฯ จบฤดูกาลด้วยตำแหน่งรองชนะเลิศของโซนภาคตะวันตก และสามารถได้อันดับที่ 3 ของรอบแชมเปี้ยนส์ลีก ทำให้เลื่อนชั้นกลับไปเล่นในระดับไทยลีก 2 ได้สำเร็จ หลังจากที่สโมสรฯได้หล่นจากไทยลีก 2 ในฤดูกาล 2555 และต้องลงเล่นในระดับไทยลีก 3 เป็นเวลากว่า 8 ฤดูกาล
ต่อมาในปี 2566 สโมสรกีฬาราชประชาได้เกิดการเปลี่ยนแปลงอีกครั้งเมื่อได้ทำการแต่งตั้ง พันตำรวจโท หม่อมหลวง กิติบดี ประวิตร เป็นประธานสโมสรแทน พลเอก หม่อมหลวง สุปรีดี ประวิตร
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
รายชื่อผู้ฝึกสอน

ตั้งแต่ พ.ศ. 2563 – ปัจจุบัน
| ชื่อ-สกุล | สัญชาติ | ช่วงเวลา | เกียรติประวัติ |
| --- | --- | --- | --- |
| จักรกริช บุญคำ |  | 2563 – มีนาคม 2564 | อันดับที่ 3 ไทยลีก 3 ฤดูกาล 2563–64 (เลื่อนชั้น) |
| ดุสิต เฉลิมแสน |  | เมษายน – กรกฎาคม 2564 |  |
| จักรกริช บุญคำ |  | กรกฎาคม – กันยายน 2564 |  |
| ทนงศักดิ์ ประจักกะตา |  | กันยายน – ธันวาคม 2564 |  |
| อัคถภรณ์ ชลิตาภรณ์ |  | ธันวาคม 2564 – กุมภาพันธ์ 2565 |  |
| ศุภชัย คมศิลป์ อำนาจ แก้วเขียว |   | กุมภาพันธ์ – พฤษภาคม 2565 |  |
| ธนา ชะนะบุตร ปิยะชาติ ถามะพันธ์ |  | สิงหาคม – พฤศจิกายน 2565 |  |
| อัคถภรณ์ ชลิตาภรณ์ |  | พฤศจิกายน 2565 – มีนาคม 2566 |  |
| พัฒฐณพงศ์ ศรีปราโมช |  | มีนาคม 2566 – |  |
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2562 | ไทยลีก 3ตอนล่าง | 26 | 7 | 6 | 13 | 19 | 33 | 27 | อันดับที่ 12 | รอบ 64 ทีมสุดท้าย | รอบคัดเลือกรอบแรก | – |  เรวัต มีเรียน | 6 |
| 2563–64 | ไทยลีก 3โซนภาคตะวันตก | 17 | 12 | 3 | 2 | 40 | 10 | 39 | อันดับที่ 2 | รอบ 64 ทีมสุดท้าย | รอบคัดเลือกรอบสอง | – |  รณชัย รังสิโย | 14 |
| 2564–65 | ไทยลีก 2 | 34 | 7 | 12 | 15 | 34 | 44 | 33 | อันดับที่ 16 | รอบ 64 ทีมสุดท้าย | รอบ 32 ทีมสุดท้าย | – |  จาร์เดล คาปิสทรานู | 14 |
| 2565–66 | ไทยลีก 2 | 34 | 9 | 10 | 15 | 29 | 41 | 37 | อันดับที่ 16 | รอบ 32 ทีมสุดท้าย | รอบ 32 ทีมสุดท้าย | – |  รณชัย รังสิโย | 8 |
| 2566–67 | ไทยลีก 3โซนภาคตะวันตก | 20 | 11 | 7 | 2 | 41 | 15 | 40 | อันดับที่ 3 | รอบ 64 ทีมสุดท้าย | รอบเพลย์ออฟ | รอบ 32 ทีมสุดท้าย |  โซซูเกะ คิมูระ | 8 |
| 2567–68 | ไทยลีก 3 โซนภาคตะวันตก |  |  |  |  |  |  |  |  |  | รอบคัดเลือกรอบสอง | รอบลีก |  |  |
| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผลงานของสโมสรในแต่ละฤดูกาล > ผลงานที่ดีสุดในระดับเอเชีย

เอเชียนคัพวินเนอร์คัพ - รอบ 2 (ฤดูกาล 1995/96)
ตูกูมูด้าคัพ (อินโดนีเซีย) - ชนะเลิศ 2 ครั้ง - 2525, 2527
โบโดรอยด์ โทรฟี่ อินเดีย - รองชนะเลิศ 2544
เกียรติประวัติ

ถ้วยพระราชทานประเภท ก. - ชนะเลิศ 4 ครั้ง - 2515, 2516, 2523, 2525
ถ้วยพระราชทานประเภท ข. - ชนะเลิศ 1 ครั้ง - 2550
ถ้วยพระราชทานควีนส์คัพ - ชนะเลิศ 2 ครั้ง - 2515, 2524
ถ้วยพระราชทาน มวก.นนทบุรี - ชนะเลิศ 2 ครั้ง - 2552, 2553
เอฟเอคัพ - ชนะเลิศ 4 ครั้ง - 2519, 2520, 2527, 2537
ไทยแลนด์ดิวิชั่น 2  - ชนะเลิศ 1 ครั้ง - 2552
แหล่งข้อมูลอื่น

สโมสรกีฬาราชประชา ที่เฟซบุ๊ก
| ด ค กผู้เล่นชุดปัจจุบันของสโมสรกีฬาราชประชา  |
| --- | --- |
 1 กิตติธัช  3 ธนายุทธ  4 ธนินท์  5 โอลีเวย์รา  6 ชุติพันธุ์  7 ศิรชัช  8 กิตติไกร  9 อัลวิส  10 นาริตะ  11 ชัชชัย  12 ซิดิเบ  13 ณัฐวัฒน์  14 ประชา  16 สันติธร  17 วัชรพล  19 อนุรักษ์  20 สำเริง  21 เจษฎา  22 อลงกรณ์  25 ณัฐชัย  28 พัศพล  29 ภาคภูมิ  31 พัชรพงษ์  99 ฟอร์โรซูเอโล  หัวหน้าผู้ฝึกสอน: พัฒฐณพงศ์
ยฺเหวียนช่วย

| ยฺเหวียนช่วย 元帅 元帥 |
| --- | --- |
อินทรธนูสำหรับยศ ยฺเหวียนช่วย (จอมพล) ของกองทัพปลดปล่อยประชาชน ได้รับการออกแบบตามของจอมพลแห่งสหภาพโซเวียต
ประเทศ:  จีน
สังกัต:  กองทัพบกกองทัพปลดปล่อยประชาชน
ยกเลิก: 1965
ยศที่สูงกว่า: ต้ายฺเหวียนช่วย ("จอมพลใหญ่")
ยศที่ต่ำกว่า: ต้าเจียง ("นายพลใหญ่")
ยฺเหวียนช่วย (จีนตัวย่อ: 元帅; จีนตัวเต็ม: 元帥; พินอิน: Yuánshuài) เป็นยศทหารของจีนที่เทียบเท่ากับจอมพลของประเทศอื่น มอบให้แก่นายพลผู้มีชื่อเสียงในสมัยราชวงศ์และสาธารณรัฐจีน ยศที่สูงกว่าคือ ต้ายฺเหวียนช่วย (จีนตัวย่อ: 大元帅; จีนตัวเต็ม: 大元帥; พินอิน: Dà Yuánshuài; แปลตรงตัว: "จอมพลใหญ่") ซึ่งเทียบเท่ากับกับยศ เจเนราลิสซีโม ได้รับการสถาปนาให้แก่เจียง ไคเชก ของสาธารณรัฐจีน มีการเสนอยศนี้แก่เหมา เจ๋อตง บนแผ่นดินใหญ่เช่นกัน แต่เขาก็ไม่เคยยอมรับ
ราชวงศ์ซ่ง

งักฮุย
ราชวงศ์จิน

ผูเซียน ว่านหนู
สาธารณรัฐจีน

เจียง ไคเชก
หลู่ หรงถิง
ถัง จี้เหยา
สาธารณรัฐประชาชนจีน

ใน ค.ศ. 1955 ยศ จอมพลแห่งสาธารณรัฐประชาชนจีน (จีนตัวเต็ม: 中華人民共和國元帥; จีนตัวย่อ: 中华人民共和国元帅; พินอิน: Zhōnghuá Rénmín Gònghéguó Yuánshuài) ได้ถูกมอบให้แก่นายพลผ่านศึก 10 คนของกองทัพบกกองทัพปลดปล่อยประชาชน อย่างไรก็ตาม ยศดังกล่าวถูกยกเลิกในปี ค.ศ. 1965 และไม่เคยนำกลับมาใช้อีก[ต้องการอ้างอิง] เกณฑ์สำคัญห้าประการที่จะได้รับยศจอมพลมีดังนี้:
ต้องมีบทบาทนำในการตั้งพื้นที่ฐานการปฏิวัติหนึ่งแห่งหรือมากกว่า
เคยดำรงตำแน่งผู้บัญชาการกองทหาร เทียบเท่าหรือสูงกว่าในกองทัพแดงจีน
เคยดำรงตำแน่งผู้บัญชาการกองพล เทีบเท่าหรือสูงกว่าในกองทัพลู่ที่แปด หรือผู้บัญชาการกองทัพใหม่ที่สี่
เคยดำรงตำแน่งผู้บัญชาการกองทัพสนาม ผู้บัญชาการกองทัพภาค หรือเทียบเท่าในช่วงการปฏิวัติคอมมิวนิสต์จีน
เคยดำรงตำแน่งรองประธานคณะกรรมาธิการกลาโหม
นอกจากนี้ เมื่อประธานเหมาปฏิเสธยศ ต้ายฺเหวียนช่วย ก็มีคำสั่งว่าผู้ใดไม่ได้รับราชการในกองทัพปลดปล่อยประชาชนอีกต่อไปจะเสียสิทธิ์ในการรับยศทางทหาร ดังนั้น เติ้ง เสี่ยวผิง หลิว เช่าฉี และโจว เอินไหล จึงปฏิเสธยศเมื่อได้รับการเสนอ ในตอนแรก เฉิน อี้ ก็ปฏิเสธยศดังกล่าวตามคำสั่งของเหมาเนื่องจากปัจจุบันเขาทำงานในรัฐบาลมากกว่ากองทัพ อย่างไรก็ตาม โจว เอินไหล ยืนกรานให้เขาควรรับยศนี้[ต้องการอ้างอิง] โดยอ้างว่าจอมพลทั้งเก้าคนอื่น ๆ ล้วนมาจากกองทัพลู่ที่แปด หากไม่รับยศดังกล่าว ก็จะไม่มีใครในยศที่เป็นตัวแทนมรดกของกองทัพใหม่ที่สี่ ขณะเดียวกันก็อ้างถึงนีโคไล บุลกานิน ผู้ดำรงตำแหน่งจอมพลแห่งสหภาพโซเวียต ในขณะที่ทำงานในรัฐบาลเป็นหลักเป็นบรรทัดฐาน ดังนั้น เขาจึงได้รับการยกเว้นและได้รับยศ[ต้องการอ้างอิง] ผลปรากฏว่าผู้ได้รับยศมีดังนี้:
1. จู เต๋อ
2. เผิง เต๋อหวย
3. หลิน เปียว
4. หลิว ปั๋วเฉิง
5. เฮ่อ หลง
6. เฉิน อี้
7. หลัว หรงหวน
8. สฺวี เซี่ยงเฉียน
9. เนี่ย หรงเจิน
10. เย่ เจี้ยนอิง
ซู่ ยฺวี่ แม้จะไม่ได้รับการคัดเลือก แต่เขากลับกลายเป็นผู้ที่มีอาวุโสสูงสุดในบรรดาสิบต้าเจียง หลายคนแปลกใจกับการตัดสินใจครั้งนี้แต่เขาไม่ตรงตามเกณฑ์ข้อแรกและสอง จอมพล 7 จากทั้งหมด 10 คนมีส่วนร่วมในเหตุการณ์ก่อกำเริบหนานชางในฐานะต่าง ๆ ร่วมกับโจว เอินไหล ในบรรดาอีกสามคน เผิง เต๋อหวย เป็นผู้นำการลุกฮือผิงเจียง สฺวี เซี่ยงเฉียน พลาดการเหตุการณ์หนานชาง แต่ได้เข้าร่วมในการลุกฮือที่กว่างโจวในเวลาต่อมากับเย่ เจี้ยนอิง อีกคนหนึ่งคือหลัว หรงหวน ผู้ซึ่งช่วยเหมาในการก่อกำเริบฤดูเก็บเกี่ยวแทน หลิน เปียว เป็นผู้อายุน้อยที่สุด และจู เต๋อ เป็นผู้อายุมากที่สุดในบรรดาจอมพลทั้ง 10 คน ซึ่งมีอายุ 48 และ 69 ปี ตามลำดับ ณ เวลาที่ได้รับยศ หลัว หรงหวน เป็นคนแรกที่เสียชีวิตเมื่ออายุ 61 ปีใน ค.ศ. 1963 และเนี่ย หรงเจิน เป็นคนสุดท้ายที่เสียชีวิตเมื่ออายุ 93 ปีในปี ค.ศ. 1992 ประธานเหมาได้เรียกจอมพล 3 จากทั้งหมด 10 คนด้วยคำว่า 老总 (เหล่าจง หรือ "หัวหน้าเก่า") เนื่องด้วยอาวุโสและรับใช้มายาวนาน เหล่านี้คือ จู เต๋อ เผิง เต๋อหวย และเฮ่อ หลง บางครั้งเฉิน อี้ และเนี่ย หรงเจิน ก็ถูกเรียกว่าเหล่าจงเช่นกัน แต่ไม่ได้เรียกโดยตรงโดยประธานเหมา ส่วนหลิน เปียว ถูกเรียกเพียงว่า 总 จง มาจากเกียรติในการสงครามของเขา เขาไม่ได้รับการขนานนามว่าเหล่าจงเพราะมีอายุและอาวุโสน้อยกว่า เขายังเป็นจอมพลเพียงคนเดียวที่ไม่เสียชีวิตในปักกิ่ง
ดูเพิ่ม

จอมพลแห่งสหภาพโซเวียต
เทศกาลภาพยนตร์ลอนดอน

| --- | --- |
สถานที่: ลอนดอน ประเทศอังกฤษ
ก่อตั้ง: 1957; 67 ปีที่แล้ว (1957)
ล่าสุด: 2021
เว็บไซต์: bfi.org.uk
เทศกาลภาพยนตร์ลอนดอน ครั้งที่ 66
ครั้งที่ 67 ครั้งที่ 65
เทศกาลภาพยนตร์ลอนดอน เป็นเทศกาลภาพยนตร์ประจำปีที่ก่อตั้งขึ้นในปี ค.ศ. 1957 และจัดขึ้นในสหราชอาณาจักร โดยจัดขึ้นเป็นเวลา 2 สัปดาห์ในช่วงเดือนตุลาคม โดยได้รับความร่วมมือจากสถาบันภาพยนตร์อังกฤษ ทำการฉายภาพยนตร์สารคดี และหนังสั้นมากกว่า 300 เรื่องจากประมาณ 50 ประเทศ
ประวัติ

ในงานเลี้ยงอาหารค่ำในปี ค.ศ. 1953  ที่บ้านของ ดิลีส พาวเวลล์ นักวิจารณ์ภาพยนตร์ของหนังสือพิมพ์เดอะซันเดย์ไทมส์ ซึ่งเจมส์ ควินน์ ผู้จัดเทศกาลภาพยนตร์ได้เข้าร่วมงานนี้ด้วย และแนวคิดของเทศกาลภาพยนตร์ลอนดอนก็ถูกหยิบยกขึ้นมาพูดภายในงาน ควินน์ได้เริ่มงานเทศกาลภาพยนตร์ลอนดอนครั้งแรกซึ่งจัดขึ้นที่โรงภาพยนตร์แห่งชาติแห่งใหม่ (ปัจจุบันเปลี่ยนชื่อเป็น BFI Southbank) ตั้งแต่วันที่ 16-26 ตุลาคม ค.ศ. 1957 การจัดงานครั้งแรกฉายภาพยนตร์ 15-20 เรื่องจากการคัดเลือกของผู้กำกับไปจนถึงภาพยนตร์ที่ประสบความสำเร็จในเทศกาลอื่น ๆ  รวมถึง Throne of Blood ของอากิระ คูโรซาวะ (ซึ่งฉายเปิดเทศกาล), Aparajito ของสัตยชิต ราย, Kanal ของ Andrzej Wajda, White Nights ของ Luchino Visconti, The Seventh Seal ของอิงมาร์ เบิร์กแมน, The Night of Calibria ของเฟเดรีโก เฟลลีนี และ A Face in the Crowd ของ Elia Kazan การจัดงานครั้งแรกได้รับการสนับสนุนจากเดอะซันเดย์ไทมส์
คณะรัฐมนตรีไทย

คณะบุคคลที่มีอำนาจสูงสุดในการบริหารราชการของไทย
| --- | --- |
ตราประจำคณะรัฐมนตรี
ภาพรวมคณะรัฐมนตรี
ก่อตั้ง: 28 มิถุนายน พ.ศ. 2475; 92 ปีก่อน (2475-06-28)
ประเภท: บริหารราชการแผ่นดินตามหลักความรับผิดชอบร่วมกัน
เขตอำนาจ: ประเทศไทย
สถานะ: รัฐธรรมนูญแห่งราชอาณาจักรไทย พุทธศักราช 2560 หมวด 8
สำนักงานใหญ่: ทำเนียบรัฐบาล ถนนพิษณุโลก เขตดุสิต กรุงเทพมหานคร
คำขวัญ: สุจริต เสียสละ สามัคคี
เว็บไซต์: www.soc.go.th
คณะรัฐมนตรีไทยเป็นคณะบุคคลที่ทำหน้าที่บริหารราชการแผ่นดินในราชอาณาจักรไทย คณะรัฐมนตรีเป็นกลุ่มบุคคลหลักที่ขับเคลื่อนส่วนราชการต่าง ๆ ของรัฐบาลไทย สมาชิกของคณะรัฐมนตรีนั้นจะได้รับการเสนอชื่อโดยนายกรัฐมนตรีและได้รับการแต่งตั้งอย่างเป็นทางการโดยพระมหากษัตริย์ไทยซึ่งประกอบไปด้วย รองนายกรัฐมนตรี และรัฐมนตรีประจำกระทรวงต่าง ๆ โดยมีนายกรัฐมนตรีเป็นหัวหน้าคณะรัฐบาล
คณะรัฐมนตรีไทยนั้นมีขึ้นครั้งแรกหลังจากการเปลี่ยนแปลงการปกครองเป็นระบอบประชาธิปไตยตามพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ซึ่งในขณะนั้นเรียกว่าคณะกรรมการราษฎร และหลังจากมีการประกาศใช้รัฐธรรมนูญแห่งราชอาณาจักรไทย พุทธศักราช พ.ศ. 2475 จึงเปลี่ยนมาเรียกว่าคณะรัฐมนตรี และได้ใช้ชื่อนี้มาจนถึงปัจจุบัน
จำนวนรัฐมนตรีเป็นไปตามรัฐธรรมนูญที่ใช้บังคับอยู่ขณะนั้น รัฐธรรมนูญฉบับปัจจุบัน คือ รัฐธรรมนูญแห่งราชอาณาจักรไทย พุทธศักราช 2560 กำหนดให้คณะรัฐมนตรีมีรัฐมนตรีได้ไม่เกิน 35 คนรวมนายกรัฐมนตรีอีก 1 คนเป็น 36 คน
คุณสมบัติและการปฏิบัติหน้าที่

รัฐธรรมนูญแห่งราชอาณาจักรไทย พุทธศักราช 2560 ได้กำหนดคุณสมบัติและการปฏิบัติหน้าที่ของคณะรัฐมนตรีไว้ดังนี้
คุณสมบัติและการปฏิบัติหน้าที่ > คุณสมบัติ

ในมาตรา 160 ได้กำหนดคุณสมบัติของคณะรัฐมนตรีไว้ดังนี้
มีสัญชาติไทยโดยการเกิด
มีอายุไม่ต่ำกว่าสามสิบห้าปี
สำเร็จการศึกษาไม่ต่ำกว่าปริญญาตรีหรือเทียบเท่า
มีความซื่อสัตย์สุจริตเป็นที่ประจักษ์
ไม่มีพฤติกรรมอันเป็นการฝ่าฝืนหรือไม่ปฏิบัติตามมาตรฐานทางจริยธรรมอย่างร้ายแรง
ไม่มีลักษณะต้องห้ามตามมาตรา 98
ไม่เป็นผู้ต้องคำพิพากษาให้จำคุก แม้คดีนั้นจะยังไม่ถึงที่สุด หรือมีการรอการลงโทษ เว้นแต่ในความผิดอันได้กระทำโดยประมาท ความผิดลหุโทษ หรือความผิดฐานหมิ่นประมาท​
ไม่เป็นผู้เคยพ้นจากตำแหน่งเพราะเหตุกระทำการอันเป็นการต้องห้ามตามมาตรา 186 หรือมาตรา 187 มาแล้วยังไม่ถึงสองปีนับถึงวันแต่งตั้ง
คุณสมบัติและการปฏิบัติหน้าที่ > การปฏิบัติหน้าที่

พระมหากษัตริย์ทรงแต่งตั้งนายกรัฐมนตรีคนหนึ่งตามมติของรัฐสภา และรัฐมนตรีอื่นอีกไม่เกิน 35 คนตามที่นายกรัฐมนตรีถวายคำแนะนำ ก่อนเข้ารับหน้าที่ รัฐมนตรีต้องถวายสัตย์ปฏิญาณต่อพระมหากษัตริย์ด้วยถ้อยคำดังต่อไปนี้
ข้าพระพุทธเจ้า (ชื่อผู้ปฏิญาณ) ขอถวายสัตย์ปฏิญาณว่า ข้าพระพุทธเจ้าจะจงรักภักดีต่อพระมหากษัตริย์และจะปฏิบัติหน้าที่ด้วยความซื่อสัตย์สุจริต เพื่อประโยชน์ของประเทศและประชาชน ทั้งจะรักษาไว้และปฏิบัติตามซึ่งรัฐธรรมนูญแห่งราชอาณาจักรไทยทุกประการ
ตามรัฐธรรมนูญฉบับปัจจุบัน มาตรา 161
คณะรัฐมนตรีมีหน้าที่บริหารราชการแผ่นดินตามรัฐธรรมนูญฉบับปัจจุบัน มาตรา 162 และมีสิทธิเข้าร่วมประชุมชี้แจงแสดงความคิดเห็นในที่กำหนดได้ตามรัฐธรรมนูญฉบับปัจจุบัน มาตรา 163
ดูเพิ่ม

รายนามรัฐมนตรีสตรีในคณะรัฐมนตรีไทย
แหล่งข้อมูลอื่น

มาตรฐานทางจริยธรรมของตุลาการศาลรัฐธรรมนูญ และผู้ดำรงตำแหน่งในองค์กรอิสระ รวมทั้งผู้ว่าการตรวจเงินแผ่นดินและหัวหน้าหน่วยงานธุรการของศาลรัฐธรรมนูญและองค์กรอิสระ พ.ศ. ๒๕๖๑ (ให้ใช้บังคับแก่สมาชิกสภาผู้แทนราษฎร สมาชิกวุฒิสภา และคณะรัฐมนตรี ตามรัฐธรรมนูญแห่งราชอาณาจักรไทย พุทธศักราช ๒๕๖๐ มาตรา ๒๑๙ วรรคสองด้วย)
| ด ค กคณะรัฐมนตรีสยาม และคณะรัฐมนตรีไทย |
| --- | --- | --- |
| พ.ศ. 2475–2500 |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  |  |
| พ.ศ. 2500–2526 |  26  27  28  29  30  31  32  33  34  35  36  37  38  39  40  41  42  |  |
| พ.ศ. 2526–2550 |  43  44  45  46  47  48  49  50  51  52  53  54  55  56  |  |
| พ.ศ. 2550–ปัจจุบัน |  57  58  59  60  61  62  63  64  |  |
| ด ค กตำแหน่งในคณะรัฐมนตรีไทย |
| --- | --- | --- |
| หัวหน้ารัฐบาล |  นายกรัฐมนตรี  รองนายกรัฐมนตรี  |  |
| รัฐมนตรีว่าการ |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงการอุดมศึกษา วิทยาศาสตร์ วิจัยและนวัตกรรม  กระทรวงเกษตรและสหกรณ์  กระทรวงคมนาคม  กระทรวงดิจิทัลเพื่อเศรษฐกิจและสังคม  กระทรวงทรัพยากรธรรมชาติและสิ่งแวดล้อม  กระทรวงพลังงาน  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  สำนักนายกรัฐมนตรี  |  |
| รัฐมนตรีช่วยว่าการ |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงเกษตรและสหกรณ์  กระทรวงคมนาคม  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  |  |
| ตำแหน่งในอดีต |  รัฐมนตรีลอย  ทบวงมหาวิทยาลัย  กระทรวงพัฒนาการแห่งชาติ  กระทรวงวิทยาศาสตร์และเทคโนโลยี  กระทรวงวัง  |  |
วิทยาลัยการจัดการระบบสุขภาพ มหาวิทยาลัยนเรศวร

วิทยาลัยการจัดการระบบสุขภาพ
วิทยาลัยการจัดการระบบสุขภาพ มหาวิทยาลัยนเรศวร เป็นวิทยาลัยฯ ที่จัดตั้งขึ้น โดยมีเป้าหมายพัฒนาภาวะผู้นำ และทักษะในการจัดการและอภิบาลระบบสุขภาพ แก่ผู้บริหาร ผู้ประกอบวิชาชีพสุขภาพ นักวิจัย และนักวิชาการ เพื่อสนับสนุนให้ระบบสุขภาพของประเทศ มีความเข้มแข็ง ส่งผลให้ประชาชนเข้าถึงบริการสุขภาพ ที่มีคุณภาพ อย่างทั่วถึง และเป็นธรรม ซึ่งเป็นกลไกหนึ่งในการบรรลุเป้าหมายการพัฒนาอย่างยั่งยืน(Sustainable Development Goals: SDGs) ที่ทุกประเทศภายใต้การนำของสหประชาชาติได้ตกลงร่วมกันว่าจะดำเนินการให้บรรลุเป้าหมายดังกล่าวภายใน ค.ศ. 2030
มหาวิทยาลัยนเรศวร โดยการริเริ่มของ ศ.ดร.สุจินต์ จินายน อธิการบดี จึงได้เสนอสภามหาวิทยาลัยให้มีการจัดตั้งวิทยาลัยการจัดการระบบสุขภาพขึ้นเพื่อพัฒนาทรัพยากรมนุษย์และสร้างองค์ความรู้ ซึ่งจำเป็นต้องใช้ศาสตร์ในหลากหลายสาขาวิชาร่วมกันในลักษณะของการบูรณาการ รวมถึงเป็นกลไกทางวิชาการในการสนับสนุนการแลกเปลี่ยนเรียนรู้ด้านภาวะผู้นำ การจัดการและการอภิบาลระบบสุขภาพแนวใหม่ โดยใช้แนวคิด “พื้นที่เป็นฐาน ประชาชนเป็นศูนย์กลาง”  เพื่อการพัฒนาระบบสุขภาพของประเทศไทยให้มีความเข้มแข็ง ตอบสนองต่อปัญหาสุขภาพของประชาชนที่มีความซับซ้อนและเปลี่ยนแปลงอย่างรวดเร็วได้อย่างมีประสิทธิภาพ เป็นแบบอย่างให้กับนานาประเทศต่อไป
สำนักงานวิทยาลัยการจัดการระบบสุขภาพ
หลักสูตรการศึกษา

ปัจจุบัน วิทยาลัยการจัดการระบบสุขภาพ มหาวิทยาลัยนเรศวร จัดการเรียนการสอนในระดับบัณฑิตศึกษา ได้แก่
| ปริญญาโท | ปริญญาเอก |
| --- | --- |
หลักสูตรมหาบัณฑิต การจัดการระบบสุขภาพ: หลักสูตรดุษฎีบัณฑิต การจัดการระบบสุขภาพ
งานวิจัย

| ชื่อโครงการ | ระยะเวลา | ผู้สนับสนุน |
| --- | --- | --- |
| โครงการพัฒนาต้นแบบถ่ายทอดการจัดการระบบสุขภาพอำเภอที่มีประสิทธิภาพสู่การบรรลุเป้าหมายการพัฒนาที่ยั่งยืน(DHS StartUp) | 1  ต.ค. 2559 - 30 ก.ย.  2561 | สำนักงานกองทุนสนับสนุนการสร้างเสริมสุขภาพ  (สสส.) |
| โครงการการสังเคราะห์ทางเลือก  การพัฒนาระบบบริการสุขภาพเขตเมือง เขตสุขภาพที่ 3 | 15 พ.ย. 2559 – 14 พ.ย. 2560 | สถาบันวิจัยระบบสาธาณสุข |
งานบริการวิชาการ

| ชื่อโครงการ | ระยะเวลา | ผู้สนับสนุน |
| --- | --- | --- |
| โครงการเพื่อให้คำปรึกษาและดำเนินงานทางวิชาการเกี่ยวกับการสร้างหลักประกันสุขภาพ  เพื่อให้แรงงานนอกระบบ (informal sector) | 22 ก.ย.  –  30 พ.ย. 2559 | องค์การอนามัยโลก World Health Organization (WHO) |
| โครงการบริการวิชาการการพัฒนาศักยภาพบุคลากรของสำนักประกันสุขภาพแห่งชาติ   ในการจัดการหลักประกันสุขภาพถ้วนหน้าของสาธารณรัฐประชาธิปไตยประชาชนลาว | 20 ม.ค. – 30 เม.ย. 2560 | องค์การอนามัยโลก World Health Organization (WHO) |
| โครงการพัฒนาศักยภาพทีมเลขานุการคณะกรรมการเขตสุขภาพเพื่อประชาชนเพื่อการเตรียมการสรรหาคณะกรรมการเขตสุขภาพเพื่อประชาชน  (กขป.) | ต.ค. 2559  - เม.ย. 2560 | สำนักงานคณะกรรมการสุขภาพแห่งชาติ  (สช.) |
| โครงการพัฒนาโซนต้นแบบคุณภาพชีวิตผู้สูงอายุอย่างยั่งยืนเทศบาลนครพิษณุโลก  จังหวัดพิษณุโลก | 1 มิ.ย. 2560 – 31 มี.ค. 2561 | Japan  International Cooperation Agency (JICA) และสำนักงานคณะกรรมการพัฒนาเศรษฐกิจและสังคมแห่งชาติ เก็บถาวร 2018-10-25 ที่ เวย์แบ็กแมชชีน |
ดูเพิ่ม

มหาวิทยาลัยนเรศวร
วิทยาลัยการจัดการระบบสุขภาพ เก็บถาวร 2018-10-06 ที่ เวย์แบ็กแมชชีน
เทรเวอร์ มิลตัน

| เทรเวอร์ มิลตัน |
| --- | --- |
เทรเวอร์ มิลตันใน ค.ศ. 2017
เกิด:  (1982-04-06) เมษายน 6, 1982 (42 ปี) เลย์ตัน รัฐยูทาห์ สหรัฐ
ศิษย์เก่า: วิทยาลัยรัฐยูทาห์แวลลีย์ (ดร็อป)
อาชีพ: นักธุรกิจ
มีชื่อเสียงจาก: ผู้ก่อตั้งนิโคลาคอร์เปอเรชัน
ตำแหน่ง: อดีตประธานนิโคลาคอร์เปอเรชัน
วาระ: มิถุนายน–สิงหาคม ค.ศ. 2020
คู่สมรส: Chelsey Bergmann (สมรส 2018)
เทรเวอร์ มิลตัน (อังกฤษ: Trevor Milton) เป็นเศรษฐี ผู้ก่อตั้ง และอดีตผู้บริหารสูงสุดกับประธานกรรมการบริหารของนิโคลาคอร์เปอเรชันชาวอเมริกัน ในเดือนกันยายน ค.ศ. 2020 มิลตันลาออกจากตำแหน่งประธานหลังจากสำนักงานคณะกรรมการกำกับหลักทรัพย์และตลาดหลักทรัพย์สหรัฐกับกระทรวงยุติธรรมสหรัฐเริ่มสืบสวนข้ออ้างว่ามิลตันกับนีโคลาได้ก่อเหตุการฉ้อโกงหลักทรัพย์ ในเดือนกรกฎาคม ค.ศ. 2021 มิลตันถูกอัยการสหพันธรัฐฟ้องในข้อหาฉ้อโกง 3 กระทงและให้ประกันปล่อยตัวด้วยเงิน 100 ล้านดอลลาร์สหรัฐ
ชีวิตส่วนตัว

มิลตันอาศัยอยู่ที่ฟีนิกซ์ รัฐแอริโซนากับเชสซี เบิร์กมันน์ (Chelsey Bergmann) ภรรยาของเขาที่แต่งงานใน ค.ศ. 2018 ในเดือนพฤศจิกายน ค.ศ. 2019 ลอสแอนเจลิสไทมส์รายงานว่า มิลตันซื้อไร่ในรัฐยูทาห์ 2,000 เอเคอร์ ซึ่งมีคฤหาสน์ริมน้ำที่กินพื้นที่ 16,800 ตารางฟุต ด้วยเงิน 32.5 ล้านดอลลาร์สหรัฐ ซึ่งทำลายสถิติราคาซื้อบ้านที่สูงที่สุดของรัฐ
ในเดือนกันยายน ค.ศ. 2020 ฟอบส์ประเมินมูลค่าสินทรัพย์สุทธิของมิลตันอยู่ที่อย่างน้อย 3.1 พันล้านดอลาร์สหรัฐ เพราะเขาถือครองนิโคลาประมาณร้อยละ 25 ซึ่งมีค่าประมาณ 12.4 พันล้านดอลลาร์สหรัฐในเวลานั้น ข้อมูลเมื่อ กรกฎาคม 2021 บริษัทนี้มีค่า 5 พันล้านดอลลาร์สหรัฐ ข้อมูลเมื่อ 1 สิงหาคม ค.ศ.  2021 (2021 -08-01) ฟอบส์ประเมินมูลค่าสินทรัพย์สุทธิของเขาอยู่ที่ 1.1 พันล้านดอลลาร์สหรัฐ
แหล่งข้อมูลอื่น

CNBC Interview: Nikola executive chairman Trevor Milton on the company's public debut
Q&A podcast with Trevor Milton เก็บถาวร 2021-08-02 ที่ เวย์แบ็กแมชชีน, focusing on Nikola's financials and technology
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี
เดอะเกม (เกมทางจิต)

สำหรับความหมายอื่น ดูที่ เดอะเกม (แก้ความกำกวม)
| --- | --- |

อายุของเกม: ไม่ปรากฏ (ดู จุดกำเนิด)
ระยะเวลาเล่น: ไม่มีที่สิ้นสุด (อยู่ระหว่างดำเนินการ)
โอกาสสุ่ม: บางส่วน
ทักษะที่จำเป็น: การระงับความคิด, กลยุทธ์
เดอะเกม (อังกฤษ: The Game) เป็นเกมทางจิต (mental game) ที่มีเป้าหมายในการหลีกเลี่ยงการนึกถึงเดอะเกมเอง ผู้เล่นถือว่าแพ้เมื่อนึกถึงเดอะเกม และต้องประกาศทุกครั้งที่แพ้ รูปแบบของเดอะเกมส่วนใหญ่ไม่มีการชนะ อาจถือว่าคนทั้งโลกหรือคนที่รู้เกี่ยวกับเดอะเกมทั้งหมดกำลังเล่นเกมนี้อยู่ตลอดเวลาขึ้นอยู่กับแต่ละแบบของเดอะเกม มักมีการพัฒนาเทคนิคต่าง ๆ เพื่อเพิ่มจำนวนคนที่รู้เกี่ยวกับเดอะเกมและเพิ่มจำนวนการแพ้
แม้จะไม่มีใครรู้ต้นกำเนิดของเดอะเกมเลโอ ตอลสตอยได้เล่นเกมที่ใช้กระบวนการประชดใน ค.ศ. 1840